ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660046078

ขอความช่วยเหลือจัดสรรผ้าอ้อมสำเร็จรูปผู้ใหญ่ (แพมเพิสผู้ใหญ่) สำหรับผู้พิการที่เป็นอัมพาตทั้งร่างกาย ให้แก่ผู้ร้องชื่อ .... อายุ 57 ปี หมายเลขโทรศัพท์ ... หมายเลขบัตรประจำตัวประชาชน...และมารดาของผู้ร้องชื่อ นางหนูเจือม แสงสว่าง อายุ 90 ปี หมายเลขบัตรประจำตัวประชาชน... ที่อยู่ปัจจุบัน บ้านเลขที่ ... แขวงบางแค เขตบางแค กรุงเทพมหานคร และที่ตามทะเบียนบ้าน เลขที่ ...แขวงบางลำภูล่าง เขตคลองสาน กรุงเทพมหานคร โดยผู้ร้องพักอาศัยอยู่ด้วยกันกับมารดา 2 คน ซึ่งผู้ร้องและมารดา เป็นผู้พิการ โดยเป็นอัมพาตทั้งร่างกาย ไม่สามารถขยับร่างกายได้ โดยผู้ร้องได้รับเบี้ยยังชีพผู้พิการ เดือนละ 800 บาท (แปดร้อยบาทถ้วน) และในส่วนของมารดาจะได้รับเบี้ยยังชีพผู้พิการ เดือนละ 800 บาท (แปดร้อยบาทถ้วน) และเบี้ยยังชีพผู้สูงอายุ เดือนละ 1,000 บาท (หนึ่งพันบาทถ้วน) โดยผู้ร้องมีภาระค่าใช้จ่ายเพียงแค่ ค่าใช้จ่ายในชีวิตประจำวัน ประมาณวันละ 100-200 บาท (หนึ่งร้อยบาทถึงสองร้อยบาทถ้วน) ซึ่งในส่วนของค่าไฟฟ้า, ค่าน้ำประปา และค่าเช่าห้อง พี่สาวของผู้ร้องเป็นผู้ชำระให้ทั้งหมด ซึ่งผู้ร้องเป็นผู้ไม่มีรายได้และมีความลำบากไม่สามารถขยับร่างกายได้ จึงมีความจำเป็นที่ต้องใช้ผ้าอ้อมสำเร็จรูปผู้ใหญ่ (แพมเพิสผู้ใหญ่) จากกรณีดังกล่าวผู้ร้องจึงขอความช่วยเหลือให้หน่วยงานที่เกี่ยวข้องจัดสรรผ้าอ้อมสำเร็จรูปผู้ใหญ่ (แพมเพิสผู้ใหญ่) ให้แก่ผู้ร้องและมารดาของผู้ร้อง เพื่อบรรเทาความเดือดร้อนให้แก่ผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata